tomron87/hebrew-wikipedia-sentences-corpus huggingface dataset:
אדוני הבורות (Pit lords) או האניהיליאנים (The Annihilans), הם גזע שדים בעל עוצמה שגויסו על ידי ארכימונד כדי לשרת את הלגיון הבוער.
מנהיגם, מנורות' המשמיד (Mannoroth the Destructor), הוא מי שגייס את האורקים במקור ללגיון הבוער.
אדוני האימה (Dread lords) או הנת'רזים (The Nathrezim) הם גזע שדים מתוחכם וערמומי שנוצרו במקור על ידי דנת'ריוס, שליט רבנדראת' שבארצות הצל.
לאחר שגורשו מארצות הצל אל עולם החיים, גויסו ללגיון הבוער על ידי סרגראס.
הנת'רזים הם דמויי-אדם גבוהים ושריריים בעלי עור חיוור, קרניים מעוקלות, פרסות וכנפי עטלף גדולות.
הם משמשים כמצביאים בשדה הקרב, כשליחים של מנהיגי הלגיון, כסוכנים וכמסתננים, ומטרתם האמיתית היא להביא את בשורות המוות לעולם החיים.
במהלך המלחמה השלישית שימשו הנת'רזים כסוהריו של הליץ' קינג מטעמו של קילג'יידן ופיקדו על המגפה שהתפשטה בממלכות בני האדם בלורדארון.
אדוני אימה רבים הובסו ונהרגו במהלך המלחמה בלגיון הבוער, ולאחר תבוסתו, הכריזו בגלוי רבים מאדוני האימה שהגיעו לאחר מותם לארצות הצל, על נאמנותם המחודשת לדנת'ריוס ולסוהר.
גזעים נוספים החברים בו, בין אם בכפייה, מרצון או כשכירי חרב מטעמו הם:
שדים (Demons) הם יצורים שטניים שמגיעים מהעולם התחתון ומרכיבים את מרבית כוחו של הלגיון הבוער.
שדונים (Imps) הם גזע יצורים קטנים וערמומיים שניתנו למכשפי הלגיון הבוער כעבדים.
השדונים אכזריים ובעלי זיקה טבעית לקסם ולאש.
מו-ארג (Mo'arg) הם גזע שדים גבוה ורחב.
הם ממוקצעים מאוד בלוחמה פנים אל פנים.
רבים מהם הם מדענים, נפחים ומהנדסים.
המוארג משפרים את גופם באמצעות חלקים ביוניים.
חלק מהמוארג בעלי שינויים ביוניים קיצוניים מוכרים גם בשם גן-ארג (Gan'arg).
סטירים (Satyrs) הם גזע של יצורים שנוצרו מעיוות של האלפים הקדומים.
הסטירים נראים כמו חצי אלפי לילה וחצי עזים עם אצבעות בעלות טפרים וזנבות אריה.
שיבארא (Shivarra) הן גזע של שדות בעלות 6 זרועות המתגוררות באווטלנד ובעלות גובה ממוצע של 10 מטר.
השיבארא משרתות את הלגיון הבוערת ככוהנות, הן אדוקות וכריזמטיות ומטרתן להגשים את חזונו של סרגראס.
טרורפינד (Terrorfiend) הם גזע שדים בעלי פרצוף על החזה במקום על הראש, ניתן למצוא אותם בחצי האי הלפייר.
וויידוואלקר (Voidwalkers, מילולית "הולכי הריק") הם שדים שנוצרו מהריק המעוות שקיים בין הממדים.
המגע שלהם יוצר סבל ויכול לעוור.
היצורים נראים כמעט דמויי אדם, והם בצבע כחול כהה.
מטרתם היחידה לשרת את אדונם.
הסקורג' הוא צבא אל-מתים שנוצר ונשלט על ידי הילץ' קינג שמטרתו להשמיד את כל החיים באזרות'.
הסקורג' כולל גרסאות אל-מתים של בני אדם, אלפים, נרוביאנים וגזעים רבים נוספים.
הסקורג' נוצר על ידי הלגיון הבוער במטרה להחליש את הגזעים השולטים באזרות' כהכנה לפלישתו השנייה של הלגיון הבוער.
הלגיון שבה את רוחו של השמאן האורקי לשעבר, נרזול (Ner'zhul) וכפתה עליו להפוף לליץ' קינג, הכוח שיצר את הסקורג' והמוח ששולט בו.
נרזול הוחזק בשבי בכלא המכונה "הכס הקפוא" ביבשת נורת'רנד הצפונית, ונשמר על ידי אדוני הפד, הנת'רזים.
עם התחזקותו של נרזול, הוא הצליח להשחית פאלאדינים, לצרפם לסקורג' ולהפוך אותם לאבירי מוות.
אחד מאבירים אלו היה ארת'ס מנת'יל (Arthas Menethil), היורש לממלכת בני אדם לורדארון.
הסקורג', בשליטתו של נרזול כליץ' קינג ובהנהגתו של ארת'ס סייע ללגיון הבוער עד לתבוסתו של ארכימונד, אך שמר נאמנות לנרזול בלבד כל הזמן, ואף סייע לאילידאן להביס את כוחות הלגיון הבוער בזמן הקרב על הר הייג'אל.
נרזול רקח מזימה להוביל לשחרורו משבי הלגיון הבוער, וכאשר מזימה זו התגלתה על ידי קילג'יידן, מנהיג הלגיון, הוא שלח את אילידאן להשמיד את הכס הקפוא ואת נרזול יחד איתו.
נרזול פקד על ארת'ס להגיע לעזרתו, והוא הצליח להביס את אילידאן.
לאחר הניצחון עלה ארת'ס לכס הקפוא עצמו וריסק אותו, שם את קסדתו של נרזול על ראשו, ובכך מיזג את נשמתו של נרזול עם גופו של ארת'ס ובכך הפכו לאחת הישויות החזקות ביותר בעולם, מה שהגשים את מזימתו של נרזול.
פנדריאנים הם גזע דמוי-אדם בדומים מאוד לדובי פנדה.
הפנדריאנים שולטים ביבשת משל עצמם, פנדריה.
הפנדריאנים הם גזע שניתן לשחק בו בוורלד אוף וורקראפט, הם היחידים שמתחילים נייטרלים ובעלי האופציה לבחור בין הברית לעדר במהלך המשחק.
הפנדריאנים במשחק מתחלקים לשתי קבוצות:
הוג'ין פנדריאן (The Huojin pandaren) הם קבוצת פנדריאנים, ידועים כאימפולסיבים, מהירים להחלטה ומעשיים.
אלו הפנדריאנים שבחרו להצטרף לשורות העדר, הם מונהגים על ידי ג'י פיירפו (Ji Firepaw), ומאמינים בהגנה על הבית והמשפחה בכל מחיר.
טושוי פנדריאן (The Tushui pandarens), הפלג הגדול יותר של הפנדריאנים, הם קבוצת פנדריאנים ההולכים בדרך הטושוי, שמשמעותה לחיות את החיים בדרך כבוד באמצעות מדיטציה, אימון אינטנסיבי ומוסריות.
אלו הפנדריאנים שבחרו להצטרף לשורות הברית.
הפנדריאנים משתמשים בצבי דרקון כאמצעי תחבורה יבשתי.
בוורלד אוף וורקראפט הטרולים יכולים לשחק את הסוגים הבאים: כהן, לוחם, נוכל, נזיר, צייד, קוסם ושמאן.
גזע הדרקונים כולל את כלל הדרקונים והיצורים שהתפתחו מהם.
כאשר סיימו לעצב את אזארות' התפנו הטיטאנים להכתיר בקרב חמישה ממעופי גזע הדרקון (מעוף או Dragonflight הוא תת-גזע דרקוני), פרט בודד למנהיג המעוף.
על כל אחד מחמשת המעופים הוטלה מלאכת השמירה של אחד מחמישה ממדים ובידי המנהיגים, אשר מונו לשומרי מימד (Dragon Aspect), הופקדו כוחות של אלים זוטרים.
לכל אחד מחמשת המעופים צבע המאפיין את תת-הגזע.
כחול - מגני הקסם והמסתורין, מנהיגם הוא מליגוס (Malygos) אדון הקסם.
בשלב מסוים מליגוס החליט כי הגזעים התבוניים של אזורת מבצעים שימוש בזבזני ומופרז בקסם ולכן החליט שעל מעוף הדרקון הכחול להשמיד כל אחד שעושה שימוש בקסם חוץ ממנו.
אחרי מותו של מליגוס, קאלקגוס (Kalecgos) תפס את מקומו כמנהיג הדרקונים הכחולים.
אדום - שומרי תמצית החיים, מנהיגתם היא אלקסטראסזה (Alexstrasza) מלכת הדרקונים.
ירוק - שומרי החלומות והיקום המקביל של אזארות' הנקרא חלום האמרלד (The Emerald Dream), מנהיגתם הייתה יסרה (Ysera) והיא אחותה החולמנית של אלקסטראסזה.
נהרגה במהלך "לגיון" לאחר שאיבדה את שפיותה.
ברונזה - שומרי הזמן, מנהיגם הוא נוזדורמו (Nozdormu) האל-זמני.
שחור - שומרי האדמה, מנהיגם הוא נלת'אריון (Neltharion).
נלת'ריון נבחר להיות המנהיג של הדרקונים השחורים על ידי קאזגורות' (Khaz'Goroth) אחד מהטיטנים, אך הוא ושאר הטיטנים, עשו טעות ענקית בבחירתו.
נלת'ריון איבד את שפיותו עקב גורם לא ידוע (יש שאומרים עקב לחישותיו של אל קדום).
הוא שינה את שמו לכנף-המוות (Deathwing) ושם לעצמו מטרה לגרום להרס וסבל בכל העולם.
הנאארו (The Naaru) הם גזע נודד של ישויות קדושות אנרגטיות, שמוגדרות כאור הקדוש של היצירה, שמפעיל ונותן כוח לפאלאדינים של אזארות'.
הנאארו נמצאים במאבק תמידי להביס את הלגיון הבוער.
הם אדוקים מאוד לאור הקדוש, ופועלים להפיץ את בשורתו לגזעים בני התמותה.
הנאארו מונהגים על ידי אד'אל (A'dal) שנמצא בעיר שאטראת' (Shattrath), בה הם שולטים.
הנאארו הם נייטרליים, אך חלקם מסייעים לפלגים מסוימים ברחבי העולם, כגון אורוס (O'ros) שנמצא באקסודר ומסייע לדרנאיי.
הנאגא (Naga) הם יצורים דמויי-אנוש הנראים כמו נחשים, בעלי זנבות נחש במקום רגליים, קשקשים ואף סנפירים.
הזכרים הם גדולים, עם פלג גוף עליון שרירי ולרוב בעלי סנפירים גדולים בגב, מחושים קצרים היוצאים מהסנטר ובעלי צבע כחול כהה.
הנקבות רזות יותר, בעלות ארבע ידיים, סנפיר גב גדול יותר ולרוב בצבע ירוק בהיר.
פרצופם של הנקבות דומה יותר לפני אלפים ביחס לפניהם של הזכרים שמזכירות פני נחש.
הנשים נוטות יותר ליטול תפקיד של מטילים קסמים, לעומת הזכרים הלוחמים.
הנאגא הם אלפי לילה שעברו מוטציה, ונוצרו כאשר באר הנצח התפוצצה והשמידה את יבשת קלימדור הקדומה.
רבים מהאלפים טבעו יחד עם עירם למצולות הים.
המלכה שלהם, אזשרה (Azshara), כרתה ברית עם האלים הישנים כדי להציל את מי שנוצר מבני עמה, ובכך העלים הישנים קיללו אותם והפכו אותם לנאגא.
במהלך המשחק השלישי קבוצת נאגא בהנהגתה של מכשפת הים, הליידי ואשג' (Lady Vashj), חברו לאילידאן סטורמרייג' במטרה להביס את הליץ' קינג.
בוורלד אוף וורקראפט הנאגא משמשים לרוב כאויבים, ונוכחים כמעט בכל אזור באזרות'.
הנאגא משתמשים בצבי ים כאמצעי תחבורה יבשתי וימי.
האלים הקדומים הם שמם של היצורים העוצמתיים שהיו קיימים בתחילתו של אזרות'.
כשהטיטאנים הגיעו לאזארות' הם יצאו למלחמה נגד האלים הקדומים, אך הבינו כי אותם אלים הם חלק בלתי נפרד מהעולם.
לכן הטיטאנים כבלו אותם במעמקי האדמה שם הם נמצאים לנצח נצחים, אך עדיין מסוגלים להשפיע על המתרחש בעולם עקב כוחם הגדול.
ישנה כת בשם פטיש הדמדומים (Twilight Hammer) הסוגדת לאלים הקדומים ומעלה להם קורבנות אדם.
דמויות האלים הקדומים, ובפרט מראם החיצוני ושמותיהם, מושפעים מהמיתוס של לאבקראפט, ומבוססות על האלים הקדמוניים המופיעים במיתוס דוגמת קת'ולהו או יוג-סות'ות'.
קת'ון (C'thun) השוכן מתחת למדבר סילית'וס שביבשת קלימדור ומנצל את גזע הקיראג'י כדי להילחם בעולם.
יוג-סארון (Yogg-Saron) הכבול במתחם הטיטאנים אולדואר (Ulduar) שביבשת נורת'רנד ומשפיע על מוחם של השומרים הטיטאנים שהוצבו במקום.
ישאראג' (Y'shaarj) הוא למעשה מת, אך ליבו שמור מתחת לליבה האפל של פנדריה בעמק הפריחה הנצחית.
גארוש השתמש בליבו של האל כדי להעצים את כוחו ופוגע בכל פנדריה.
נזות' (N'Zoth) מת גם כן, אך לא ידוע היכן הוא קבור.
קיימות תאוריות רבות לגביו, ייתכן שהוא שוכן מתחת לעין של המאלסטרום, או בחלום האמרלד.
האגדה מספרת כי שהוא השחית את נלת'ריון להפוך לכנף-המוות ולהרוס את העולם, וכי הוא אחראי לכך שהיווצרות סיוט האמרלד, שמשחית את חלום אמרלד.
נזות' הואהאל הקדום שהפך את המלכה האלפית אזשרה ונתיניה לנאגא.
אדוני הריק הם ישויות מפלצתיות העשויות מאנרגיית צללים טהורה, ושוכנות בריק, מעבר לקיום המציאותי.
אלו יצורים מרושעים ואכזריים ביותר, וכל מטרתם היא לעוות את מישור הקיום המציאותי ולהופכו ליקום מלא סבל וייסורים, ולבסוף לבלוע אותו לתוכם.
עם זאת, אדוני הריק אינם יכולים להופיע ישירות ביקום המציאותי; רק אדוני הריק החזקים ביותר יכולים ללבוש צורה גשמית, וגם זה לזמן קצר ביותר לפני שאנרגיית הצללים שלהם תיעלם לנצח.
במקום זאת, הם מתעלים את כוחם על מנת ליצור מפלצות שיוכלו להתקיים ביקום הפיזי, דוגמת האלים הקדומים ומשרתיהם, והשדים.
בזמן שפנתיאון הטיטאנים מינה את הטיטאן סרגראס ללחום כנגד יצירי כפיהם של אדוני הריק, נתקל סרגראס בעולמות רבים שהושחתו על ידיהם, והשמיד אותם.
סרגראס הקים כתוצאה מכך את הלגיון הבוער, באמונה כי עדיף לטהר את היקום מכל צורת חיים כלשהי מאשר לאפשר לאדוני הריק להשחית את היקום וכל אשר בו.
הארוקה (Arakkoa) הם גזע דמוי-אנוש של ציפורים ילידים לדראנור.
לארוקה גוף מכוסה נוצות צבעוניות, מקור ציפור וטפרים בידיים וברגליים.
הארוקה מתחלקים לשני סוגים - "חכמים", בעלי תכשיטים על הכתפיים והראש, מכשפים וקוסמים, ו"לוחמים", בעלי מגנים וקסדות מברזל.
תרבות הארוקה המרכזית סוגדת לשמש, ומוקירה את האלה היוצרת שלהם רוק'מאר (Rukhmar), אך חלקים מהארוקה שסולקו מהחברה סוגדים לאל ייחודי השומר עליהם, אל העורב של הצללים אנזו (Anzu).
מקורם של הארוקה בחרוטי האראק בדראנור, אזור שהושמד בעת חורבן העולם והפיכתו לאווטלנד.
מרבית הארוקה עיונים גם לעדר וגם לברית, אך בודדים ברחבי העולם נייטרליים וחבורתיים לשתי הבריתות.
היסודנים (Elemental) הם יצורים המורכבים מהיסודות (אלמנטים) הבסיסיים ביקום.
היסודנים נוצרו כעבדיהם של האלים הקדומים וקיימים מספר סוגים.
ארבעת הסוגים המרכזיים הם: אוויר, אדמה, אש ומים.
סוגים נוספים מורכבים משילוב בין ארבעת היסודות המרכזיים וכוללים אבק, בוץ, לבה, קיטור, קרח, ניצוץ, גייזר, סופת חול, וולקני, פראי וארקיין.
מנהיגי היסודנים הם היצורים ששולטים בכל יצורי האלמנטים שקשורים לאלמנט שלהם וכללים את היצורים הבאים:
ראגנרוס (Ragnaros), אלמנט אש השולט בכל יצורי האש באזרות'.
נפטולון (Neptulon), אלמנט המים השוכן בוואשג'יר (Vashj'ir) ושולט בכל יצורי המים באזרות'.
אלאקיר (Ala'kir), אלמנט הרוח השוכן באולדום (Uldum) שביבשת קלימדור, ושולט בכל יצורי הרוח באזארות'.
ת'אראזיין (Therazane), אלמנטית אדמה השוכנת בדיפהולם (Deepholme) ושולטת בכל יצורי האדמה באזארות'.
יקותיאל בן יצחק אבן חסאן (הוצא להורג ניסן ד'תשצ"ט, מרץ / אפריל 1039) היה נדיב יהודי, איש הגות ומדע ובעל משרה בחצר המלוכה בספרד המוסלמית.
ידוע כפטרונו של המשורר ר' שלמה אבן גבירול.
שמו המלא של יקותיאל ידוע לנו בעיקר מן הכותרות הערביות של שיריו של אבן גבירול המופיעות בכתבי-היד השונים.
בכותרות של חלק מן השירים הוא מופיע כ'יקותיאל בן יצחק אבן חסאן' או 'אבו אסחאק אבן אבי חסאן'.
לדעת החוקרים חיים שירמן ונחמיה אלוני 'אבן חסאן' היה כינויו הערבי (כֻּנְיַה).
בכותרות ערביות אחרות מופיע השם 'אבן קפרון' או 'אלמתואכל אבן קברון'.
שירמן ואלוני הראו כי 'יקותיאל אבן חסאן' הוא 'יקותיאל אבן קברון / קפרון'.
שירמן סבר כי השם 'אלמתואכל' (או: 'אלמתוכל') הוא תרגום לערבית של שמו העברי 'יקותיאל'.
השם 'אלמתואכל' הוא קיצור של הצירוף 'אלמתוכל באללה', שפירושו 'החוסה באל', כשם שהשם יקותיאל הוא למעשה צירוף המילים 'יקוה באל'.
אלוני לא הסכים עם סברה זו.
לדעתו סביר יותר שזהו כינוי שקיבל בשל תפקידו בחצר המלוכה.
בנוגע לכינויים 'אבן חסאן' ו'אבן קברון / קפרון', הרי שאלוני מסביר, כי למשפחות של יהודי ספרד, שגרו בה עוד לפני הכיבוש המוסלמי, היו לעיתים שני כינויים או שמות משפחה: אחד עתיק יותר, שמקורו לטיני, והשני, חדש יותר, שמקורו ערבי.
באותו אופן סבור אלוני, כי הכינוי 'אבן קברון / קפרון' הוא כינוי לטיני במקורו, ואילו הכינוי 'אבן חסאן' הוא כינויו הערבי של יקותיאל.
היו שחשבו כי מדובר באישיות קראית ממשפחת ענן, אולם סברה זו אינה מקובלת בקרב החוקרים.
מעט מאוד ידוע על יקותיאל אבן חסאן.
הוא נזכר בעיקר בדיוואן של אבן גבירול, וכן בספרו של משה אבן עזרא 'ספר העיונים והדיונים'.
המשורר שלמה אבן גבירול, בן חסותו של אבן חסאן, חי במשך תקופה ארוכה בעיר סרגוסה שבספרד, ויש המסיקים מכך שגם יקותיאל חי בעיר זו.
שירמן הראה, כי מסקנה זו אינה מתחייבת בהכרח.
אין זה מחויב המציאות שהמשורר ופטרונו נפגשו פנים אל פנים או שחיו באותה עיר.
בשניים מן השירים שהקדיש לו אבן גבירול ישנם רמזים לכך שאולי נפגשו, אולם אי אפשר להסיק מכך על מקום מגוריו של יקותיאל, שכן ייתכן גם כי הקשר ביניהם היה באמצעות איגרות ששלחו זה לזה.
רמז נוסף לכך שאולי מקום מגוריו של אבן חסאן היה בעיר סרגוסה, הוא העובדה שבשנת 1039 התרחשה הפיכה בעיר זו, וגם יקותיאל הוצא להורג באותה שנה.
ייתכן שגם הוא היה מקורבנותיה של אותה הפיכה.
יקותיאל היה בעל משרה רמה בחצרו של שליט מוסלמי בספרד.
לא ברור באיזה שליט מדובר, אולם יש המשערים שמדובר בשליט סרגוסה מהשושלת התוג'יבית יחיא בן אלמנט'ר (אנ') (ער') או בבנו אלמנד'ר בן יחיא (אנ') (ער') , שנרצח על ידי אחד ממצביאיו במהלך ההפיכה בשנת 1039.
לא ידוע בדיוק באיזו משרה שלטונית החזיק אבן חסאן, אולם ככל הנראה הייתה זו משרה חשובה, שבזכותה יכול היה לפעול למען בני עמו ולהחלץ לעזרתם בעיתות מצוקה.
משיריו של אבן גבירול ניתן ללמוד שיקותיאל היה בעל סמכויות שיפוט על בני עמו.
אבן גבירול מכנה אותו בשיריו 'נגיד' ו'נשיא'.
יש הגורסים כי הייתה לו משרת וזיר, בדומה לרבי שמואל הנגיד.
בנוסף להיותו איש עשיר ופטרונו של אבן גבירול, הרי שמהשירים שהקדיש לו בן חסותו אנו למדים כי מדובר היה באישיות משכילה, וככל הנראה היה מצוי בתחום הפילוסופיה.
בנוסף לתמיכתו במשוררים, נראה שגם חיבר שירה בעצמו.
במחזור מן העיר פאס מהמאה ה-15 מופיע פיוט ליום הכיפורים המיוחס למחבר בשם יקותיאל אבן חסאן, וגם האקרוסטריכון שלו (יקות[י]אל) מעיד על שמו של המחבר.
סביר להניח כי מדובר באותו יקותיאל, שכן שם זה אינו שכיח, וגם מבחינת סגנון הפיוט אין זה מן הנמנע שנכתב במאה ה-11.
היחסים בין אבן גבירול ליקותיאל כפי שהם משתקפים בשירתו של אבן גבירול, היו יחסי תלות והכנעה של בן חסות ופטרון.
אבן גבירול העריץ את יקותיאל והרבה לשבח את נדיבותו ומעלתו, כדוגמת מילות הקלס בשיר 'ואת יונה':
אולם לעיתים אבן גבירול מלין בשיריו על יחסו של פטרונו כלפיו ועל כך שהזניח אותו ('אכן מיודעי זנחתני מאוד').
יכול להיות שהתלונות על יחסו של יקותיאל אליו נבעו מכך שלא תמיד קיבל ממנו אבן גבירול את התמיכה הכספית לה ציפה.
הקשר בין המשורר ליקותיאל לא ארך זמן רב.
יקותיאל הוצא להורג כאשר אבן גבירול היה בן 17 בלבד.
אבן גבירול חיבר עליו שלוש קינות.
הקינה 'בימי יקותיאל אשר נגמרו' היא הארוכה שבהן.
היא חוברה לקראת יום השנה למותו (בשנת 1040), ונראה שנועדה לקריאה בציבור.
בקינה זו מתואר כי רוצחיו של יקותיאל באו על עונשם.
שירי ר' שלמה אבן גבירול ליקותיאל
ר' שלמה אבן גבירול הקדיש ליקותיאל מספר שירים: שירי שבח בחייו, וקינות לאחר מותו.
הלא גודל חלי גודל יגוני
ובת ליל בלי כנף תעופף
עזוב הגיון במהלל כל סגנים
לך לך לאומרים כי הזמן
יקום ספיידרמן של סוני (באנגלית Sony's Spider-Man Universe) הוא זיכיון תקשורתי אמריקני ויקום משותף, שבמרכזו סדרה של סרטי גיבורי על שהופקו על ידי סרטי קולומביה בשיתוף מארוול והופצו על ידי Sony Pictures Releasing, המבוססים על דמויות המופיעות בספרי הקומיקס של ספיידרמן בהוצאת מארוול קומיקס.
סוני מחשיבה את היקום כנוסף לסרטי ספיידרמן שהופקו בשיתוף עם אולפני מארוול, המתרחשים בסרטי היקום הקולנועי של מארוול (MCU).
יקום ספיידרמן של סוני הושק עם יציאתו לאקרנים של הסרט "ונום" באוקטובר 2018.
העבודה על יקום מורחב תוך שימוש בדמויות משניות מסרטי ספיידרמן החלה עוד דצמבר 2013. סוני תכננה להשתמש ב"ספיידרמן המופלא 2" (2014) כדי להשיק כמה סרטי ספין אוף שהתמקדו בנבלי ספיידרמן מסורתיים מהקומיקס, כולל סרט על ונום.
לאחר הכישלון הביקורתי והכספי היחסי של "ספיידרמן המופלא 2", התוכניות הללו ננטשו ובפברואר 2015 הודיעה סוני על תוכנית שבמסגרתה תשתף פעולה עם אולפני מארוול בסרטי ספיידרמן עתידיים ושילוב הדמות ביקום הקולנועי של מארוול.
ונום פותח מחדש כסרט עצמאי נפרד והוכרז כסרט הראשון ביקום מארוול של סוני במאי 2017. אחריו יצא הסרט "ונום 2" בספטמבר 2021, ובמרץ 2022 יצא לאקרנים גם הסרט "מורביוס".
מספר רב של סרטים אחרים נמצאים בפיתוח, כמו גם סדרות טלוויזיה בהפקת Sony Pictures Television.
ביוני 2017 הסבירה המפיקה איימי פסקל כי סוני לא עובדת עם אולפני מארוול כדי לשלב סרטים אלה ביקום הקולנועי שלה, אך אכן רואה אותם כחלק מאותו היקום ואמרה כי קרוסאובר בין השניים יכול לקרות.
בנוסף, סוני הוציאה את "ספיידרמן: ממד העכביש" בשנת 2018, שהציג את הרעיון של ריבוי יקומים המחבר בין היקומים השונים – כולל יקום מארוול של סוני.
קלארקסוןמאט סזאמה ובורק שארפלסאבי ארד ומאט טולמאץ'אייזיקיאל סימס 25 באוקטובר 2024Venom: The Last Danceונום: הריקוד האחרון1:49ג'יי.
צ'אנדור ארט מרקום ומאט הולוואי וריצ'רד וונקאבי ארד, מאט טולמאץ' ודייוויד האוסהולטרונום13 בדצמבר 2024Kraven the Hunterקרייבן הצייד2:07קלי מרקלאבי ארד, מאט טולמאק, איימי פסקל, הוץ' פרקר, ג'ונתן קוונדיש ואנגוס מור גורדוןקרייבן הצייד, ריינו
ששת המרושעים: התוכניות של סוני מדצמבר 2013 ליקום המשותף של ספיידרמן המופלא משלהם כללו סרט המבוסס על קבוצת הנבלים של ספיידרמן, עם דרו גודארד בתסריט.
אושר כי הוא גם יביים את הסרט באפריל 2014, אך ההערכה היא שהוא בוטל עד נובמבר 2015 כאשר סוני התמקדה באתחול החדש שלה עם מארוול.
פסקל אמרה שהסרט "חי" שוב בדצמבר 2018 בעקבות הצלחתו של ונום, והיא חיכתה שגודארד יהיה מוכן לביים אותו לפני שתמשיך עם הפרויקט.
נייטוואץ': בספטמבר 2017, סוני פיתחה סרט המבוסס על הדמות נייטוואץ', עם תסריט מאת אדוארד ריקור.
סוני רצתה שספייק לי יביים את הסרט, והוא אושר כמעוניין בפרויקט במרץ 2018, כאשר צ'ו הודרי קוקר כתב מחדש את התסריט.
לי כבר לא היה מעורב באוקטובר.
ג'קפוט: באוגוסט 2018, סוני שקלה סרט שבמרכזו הדמות ג'קפוט וחיפשה תסריטאי.
מארק גוגנהיים, כותב חוברות הקומיקס של ג'קפוט, התגלה ככותב את התסריט של ג'קפוט במאי 2020, אם כי הוא עבד על הסרט כבר שנתיים מאז.
פרויקט בכתיבתו של רוברטו אורקי: במרץ 2020, סוני שכרה את השותף לכתיבה בספיידרמן המופלא 2 כדי לכתוב את התסריט לסרט של מארוול שיתרחש ביקום המשותף של סוני.
העלילה תתבסס על "פינה אחרת ביקום מארוול שיש לסוני גישה אליה" ולא על דמות המזוהה עם ספיידרמן כמו סרטי מארוול אחרים של סוני.
פרויקט בכיכובה של אוליביה ווילד: באוגוסט 2020, אוליביה ווילד חתמה על פיתוח ובימוי של סרט מארוול המתמקד בנשים של סוני עם שותפתה לכתיבה קייטי זילברמן.
הפרויקט היה בעדיפות גבוהה באולפן מאז תחילת 2020, והאמינו שהוא מציג את הדמות ספיידר-וומן.
פרויקט על היפנו-האסטלר: בדצמבר 2022, סוני התגלתה כמפתחת סרט שבמרכזו הדמות היפנו-האסטלר, כאשר דונלד גלובר אמור לככב ולהפיק, ומיילס מרפי אמור לכתוב.
גלובר גילם בעבר את ארון דייוויס בספיידרמן: השיבה הביתה.
פרויקטים נוספים: סוני שקלה סרט בכיכוב מיסטריו ביוני 2017, כאשר ג'ייק ג'ילנהול לוהק לתפקיד מהסרט רחוק מהבית.
בדצמבר 2018 הוצע סרט ספין-אוף מסרטי ספיידרמן של היקום הקולנועי של מארוול או מסרטי האנימציה של ספיידרמן בכיכובה של דודתו של ספיידרמן מיי, רעיון שסוני כינתה בעבר כ"טיפשי".
דמות ונום (2018) ונום 2 (2021) מורביוס (2022) קרייבן הצייד(2024)אדי ברוק ונוםטום הארדיקרלטון דרייקריז אחמדג'ון ג'יימסון כריס או'הרהקלטוס קסדיוודי הרלסוןדן לואיס ריד סקוטדורה סקירט ג'ני צפההרולנד טרייס סקוט האזאן ויינג מישל ויליאמסמרטין בנקרופט אדריה ארג'ונהקראון לוקסיאסמאט סמית'מייקל מורביוסג'ארד לטוסיימון סטרודטייריס גיבסוןאדריאן טומסהנשרמייקל קיטוןקרייבן הציידאהרון טיילור-ג'ונסון
יקום תרבות או יקוםתרבות הוא מגזין מקוון לתרבות עברית המופעל על ידי עמותת "יקום תרבות עברית", שמטרתה "ליצור מגזין תרבות עברית ברשת, לפרסם מגזין אינטרנטי באופן קבוע, תוך שמירה קפדנית על האיכות.
לדאוג לתרגום המגזין לשפות שונות.
עידוד יצירה צעירה וקידום יצירה עברית באמצעות רשת האינטרנט".
העמותה והמגזין קיימים משנת 2010.
באתר המגזין מופיעות כתבות על יוצרים ויצירות, על כתבי עת ספרותיים, נושאי לשון בעברית וביידיש, מחזאות וסרטים ועוד.
המייסדים הציגו את מטרתם להפוך את האתר לבמה מרכזית לתרבות העברית והישראלית, ולהפיץ את התרבות הישראלית, גם באמצעות תרגומים.
מפגשים ראשונים להקמת העמותה כונסו בתחילת 2010 על ידי אלי אשד, יו"ר העמותה, והעמותה אושרה על ידי רשם העמותות בסוף יוני 2010.
עם מייסדי העמותה נמנה גיורא לשם.
חברים נוספים בעמותה הם הפסל ריצ'רד שילה, הסופר אבי גולדברג, המשוררת חגית בת-אליעזר, חוקר התרבות ד"ר ניסים כ"ץ, וד"ר אמנון סטופ.
העורך הראשי של המגזין הוא אלי אשד.
בעבר ערכו באתר, בין היתר, דניאל עוז ויואב איתמר.
בנוסף לפעילות הווירטואלית באתר, קיים האתר עשרות אירועים ספרותיים ותרבותיים, רובם מונצחים באינטרנט.
האירוע הראשון התקיים לכבודה של רחל חלפי, שגם נכחה בו והקריאה משירתה, ובנושא יצירתו של שלמה אבן גבירול.
אירוע שני התקיים לזכר מייסד העמותה גיורא לשם ובנושא יצירתו של דוד אבידן.
האתר השתתף באירוע לזכרו של חבר המערכת ריצ'רד שילה.
במאי 2014 קיים האתר אירוע בחיפה ובו ניתן פרס הוקרה לסופרת יהודית קציר.
בספטמבר 2016 קיימם האתר את כנס ספרות הבלשים הראשון בישראל.
בכנס הוענקו אותות הוקרה "התדהר" לבצלאל תדהר, בנו של דוד תדהר, ולאלוף בן, בנו של אריה סיון.
בשנת תשע"ז קיים האתר את תחרות סיפור המתח הקצר הטוב ביותר טקס חלוקת הפרסים התקיים במרץ 2017, והסיפורים הזוכים מתפרסמים באתר.
באפריל 2018 התקיים כנס ספרות הריגול והלוחמה הראשון בישראל.
התקיימו שתי תחרויות של סיפורים הומוריסטיים על שם אפרים קישון.
תחרות שירה על העולם שלאחר מגפת הקורונה.
יקום משותף או עולם משותף (Shared universe) הוא יקום בדיוני ממכלול של יצירות שבהן יותר מסופר אחד (או אמן אחר) שתורם באופן עצמאי יצירה שיכולה לעמוד בפני עצמה אך משתלבת בפיתוח המשותף של קו העלילה, הדמויות או העולם של המערך הכולל.
זה נפוץ בסוגות כמו מדע בדיוני.
זה שונה מכתיבה שיתופית שבה מספר אמנים עובדים יחד על אותה יצירה ומההצלבות שבהן היצירות והדמויות עצמאיות למעט מפגש יחיד.
המונח "יקום משותף" משמש גם בקומיקס כדי לשקף את הסביבה הכוללת שנוצרה על ידי הוצאת ספרי הקומיקס, בו דמויות, אירועים והנחות יסוד מקו מוצר אחד מופיעים בקווי מוצרים אחרים שבזיכיון המדיה.
המונח שימש גם במובן רחב יותר, לא ספרותי כדי להעביר רב תחומיות או שיתוף חברתי, לעיתים קרובות בהקשר של "יקום משותף של שיח".
סיפורת במדיה מסוימת, כמו רוב תוכניות הטלוויזיה וכותרות ספרי קומיקס רבות, מובנת על ידי הצופים או הקוראים כדורשת תרומה של מחברים רבים ואינה יוצרת כשלעצמה יקום משותף ונחשבת לצורת אמנות שיתופית.
הופעות משניות, כמו זו של ד'ארטניאן בסיראנו דה ברז'ראק, נחשבות להופעות קמאו ספרותיות.
אינטראקציה משמעותית יותר בין דמויות ממקורות שונים משווקת לעיתים קרובות כקרוסאובר.
בעוד שהקרוסאוברים מתרחשים ביקום משותף, לא כל הקרוסאוברים נועדו למזג את הסיפורי רקע של היצירה שלהן, ובמקום זאת משמשות לשיווק, פרודיה או לחקר תרחישי היסטוריה חלופית, לעיתים קרובות חד-פעמיים.
זה יכול להיות קשה לסופרים התורמים ליקום משותף לשמור על עקביות ולהימנע מפרטים סותרים ביצירות קודמות, במיוחד כאשר יקום משותף גדל להיות גדול מאוד.
הגרסה הנחשבת "רשמית" על ידי המחבר או החברה השולטת ביצירה ידועה כקאנון.
לא לכל היקומים המשותפים יש ישות בולטת המסוגלת או מעוניינת לקבוע קנוניות, ולא כל המעריצים מסכימים עם קביעות אלו כשהן מתרחשות.
מעריצי קאנון עשויים במקום זאת למצוא מידה מסוימת של קונצנזוס בתוך הפאנדום של היצירה.
היסטוריון הקומיקס דון מרקשטיין (Don Markstein) הגדיר את המונח לראשונה במאמר משנת 1970. הוא קבע את הקריטריונים הבאים:
אם הדמויות A ו-B נפגשו, אז הם נמצאים באותו יקום; אם הדמויות B ו-C נפגשו, אז, באופן מעברי, A ו-C נמצאים באותו יקום.
לא ניתן לקשר דמויות על ידי אנשים אמיתיים – אחרת, ניתן לטעון שסופרמן וארבעת המופלאים היו באותו יקום, שכן סופרמן פגש את ג'ון פ.
קנדי, קנדי פגש את ניל ארמסטרונג, וארמסטרונג פגש את ארבעת המופלאים.
אי אפשר לקשר דמויות על ידי דמויות "שמקורן לא מההוצאה לאור" – אחרת אפשר לטעון שסופרמן וארבעת המופלאים היו באותו יקום, שכן שניהם פגשו את הרקולס.
דמויות נחשבות כאילו נפגשו רק אם הן הופיעו יחד בפאנל בסיפור.
יקומים בדיוניים עם נוכחות מרכזית בסרטים מכונים יקומים קולנועיים, בעוד יקומים בדיוניים עם נוכחות מרכזית בטלוויזיה מכונים יקומים טלוויזיוניים.
יקומים עם נוכחות מרכזית הן בסרטים והן בטלוויזיה נקראים בדרך כלל יקומים קולנועיים.
כמה יקומי קולנוע וטלוויזיה מלווים במשחקי וידאו ויצירות מודפסות כמו רומנים או קומיקס, המספרים סיפורים קנוניים נוספים המתרחשים באותה המשכיות.
יקום מיקי מאוס הוא יקום בדיוני משותף המהווה את הרקע לסיפורים הכוללים את הדמויות המצוירות של דיסני: מיקי ומיני מאוס, פלוטו, גופי ודמויות רבות אחרות.
היקום מקורו מסרטי ההנפשה הקצרים של "מיקי מאוס" שהופקו על ידי דיסני החל משנת 1928. ובכל זאת, הגרסה העקבית הראשונה שלו נוצרה על ידי פלויד גוטפרדסון ברצועת הקומיקס של מיקי מאוס.
גרסאות מהעולם האמיתי קיימות גם בדיסנילנד ובדיסנילנד טוקיו, הנקראות עיר ההנפשה של מיקי.
מאז 1990, העיר שבה מתגורר מיקי נקראת בדרך כלל "Mouseton" בקומיקס האמריקאי.
בהמשכיות מודרנית, העיר מתוארת לעיתים קרובות כמי שנמצאת במדינת קליסוטה הפיקטיבית שבארצות הברית, בדומה לצפון קליפורניה.
המדינה הבדיונית הזו הומצאה על ידי כותב הקומיקס קארל בארקס בשנת 1952 כמקום לעיר הולדתו של דונלד דאק, דאקברג.
ההיבט העקבי ביותר של יקום מיקי מאוס הוא הדמויות.
הידועים ביותר כוללים את מיני חברתו של מיקי, פלוטו כלב המחמד, החברים גופי, הוראס הורסקולר וקלרבל הפרה והאויב פיט.
חלק מההפקות של דיסני משלבות דמויות מסרטי הנפשה אחרים של דיסני, כמו "יום רחצה" (1946), שבו מופיע החתול פיגארו מהסרט "פינוקיו" כחתולהּ של מיני (נהפך להיות חיית המחמד החוזרת שלה במספר הפקות), "חג שמח מיקי מאוס" (1983), ובאופן נרחב ביותר - "בית העכבר" (2001–2003).
למרות שקרוסאובר בין היקומים של מיקי מאוס ודונלד דאק היו נדירים, שני היקומים חופפים.
דמויות מהיקום של דונלד דאק מופיעות מדי פעם ביקום של מיקי מאוס ולהפך.
המונח "יקום מיקי מאוס" אינו בשימוש רשמי על ידי חברת וולט דיסני, אך הוא שימש את מחבר הקומיקס והיסטוריון ההנפשה של דיסני דייוויד גרשטיין.
חברת וולט דיסני משתמשת בדרך כלל במונחים כמו מיקי וחברים (Mickey & Friends) או מיקי והחבורה (Mickey & the Gang) כדי להתייחס לזיכיון הדמויות.
נכון ל-28 בינואר 2026 הסרטים שבהם הופיעו הדמויות מיקום מיקי מאוס שהוקרנו ב-1925-1930 בנחלת הכלל ונכון ל-28 בינואר 2026 גם כל המרצ'נדייז של יקום מיקי מאוס מ-1930 בנחלת הכלל.
יקום מיקי מאוס נוצר בעצם עם הופעת הבכורה של מיקי עצמו ב"שיגעון של אווירון" (1928).
למרות שסיפוריו של מיקי כללו את דמותו של פיט, שנוצרה ב-1925, העולם שבו מיקי חי מחזיק בהמשכיות בלתי תלויה במידה רבה מסרטים קודמים.
מקרה חריג לכך היה ההצגה המחודשת של אוסוולד הארנב בשנת 2010 עם יציאתו של משחק הווידאו "Epic Mickey".
בשנת 1930, דיסני החלה להוציא רצועת קומיקס של מיקי מאוס אשר הרחיבה מאוד את עולמו של מיקי.
הסיפורים הפכו אז לעבודה של יצירה שיתופית עם סופרים הפועלים במדיומים שונים ובמדינות שונות.
זה גרם לפעמים לפערים בהמשכיות.
לדוגמה, בעוד שמיקי וחבריו חיים ברובם באותה סביבה עכשווית, הם מופיעים לפעמים במקומות אקזוטיים, כולל יצירות תקופתיות ("חייט קטן ואמיץ", "השנים הטובות") וסרטי פנטזיה ("פנטסיה", "חופשי ומאושר").
כותבי הקומיקס הסבירו שהפער הזה נועד להציג את הדמויות כדמויות מצוירות "אמיתיות" המועסקות על ידי דיסני כשחקנים.
גם וולטר ג'יי אונג, היסטוריון תרבות ופרופסור לספרות, במחקר התרבותי שלו על מיקי מאוס והאמריקניזם הסכים עם דעה זו.
בקיצור, דמויות יותר דמויי-אנוש, ומציגות פחות תכונות של חיות במאפיינים שלהן.
הבנה זו של הדמויות המנהלות חיים נפרדים התקבלה בברכה על ידי וולט דיסני.
כשנשאל אם מיקי ומיני נשואים או לא, השיב דיסני כי צמד העכברים אכן היו נשואים ב"חיים הפרטיים" שלהם, אך הם מופיעים לפעמים כחבר וחברה ל"מטרות עלילה".
כמו כן, בסרט התעמולה למלחמת העולם השנייה, "הרוח החדשה" (1942), דונלד דאק ממלא את פרטי מס ההכנסה שלו ומפרט את עיסוקו כ"שחקן", והסרט "מיקי, דונלד, גופי: שלושת המוסקטרים" (2004) כולל ב-DVD קטע בונוס של הדמויות המעלות זיכרונות מניסיונן בצילומי הסרט.
היסטוריון ההנפשה דייוויד גרשטיין ציין שלמרות שהדמויות יופיעו בסביבות שונות ולעיתים אף ישנו את שמותיהן (כמו ב"חג שמח מיקי מאוס"), הדמויות עדיין הן עצמן ומתנהגות באופן התואם את הטבע והאופי שלהן.
בתחילה הופקו קומיקס של דיסני בארצות הברית.
עם השנים, הביקוש לקומיקסים הללו הפך בסופו של דבר כל כך אינטנסיבי עד שסיפורים נוצרו בארצות הברית אך ורק לצריכה זרה.
דיסני העניקה רישיון לדמויות שלה למפרסמים זרים.
כתוצאה מכך, סיפורי קומיקס רבים של דיסני נוצרו על ידי סופרים אירופאים או אמריקה הלטינית, מה שגרם ליותר פערי המשכיות ולווריאציות מקומיות של היקומים של מיקי מאוס ודונלד דאק.
חלק מהדמויות הפכו פופולריות יותר בחו"ל מאשר בארצות הברית, בעוד שחלקן הופיעו ושימשו אך ורק בסיפורים זרים.
ככלל, סרטי סדרת מיקי מאוס מיועדים למטרות בידור.
בניגוד לסיפורים מסורתיים כמו משלי איזופוס, דיסני הנפשות בדרך כלל לא נמנעת מסצנות בוגרות או למבוגרים.
בסרט "חופשה בהוואי" (1937), גופי היה בסצנה בה הוא שהה בקבר.
דיסני ארגנה סצנה מצחיקה אחרי זה.
ניתן לראות בבחירת הסצנה הזו חתימה על תשומת הלב למאמץ הבידורי.
בסרט "שיגעון של אווירון" (1928), הסיפור הראשון שהופק על מיקי מאוס, מיקי נראה בחווה.
בסרטיו המוקדמים, מיקי נמצא בסביבה כפרית, אך לרוב בחווה.
סביבה זו הוצגה בתמציתיות במשפטים הראשונים של אחד מספרי הסיפורים הראשונים של מיקי:
ברצועת הקומיקס של מיקי מאוס, החווה של מיקי הייתה ככל הנראה ממוקמת במערב התיכון של ארצות הברית, כפי שעולה מהערות של דמויות שהגיעו "מערבה" לעמק המוות וכדי ללכת "חזרה למזרח" כדי לנהל עסקים וכו'.
סביבה זו שיקפה את ילדותו של וולט דיסני עצמו במיזורי וכמו דיסני, מיקי עבר בסופו של דבר לעיר, למרות שהוא לעולם לא שוכח את שורשיו.
מיקי לפעמים מאזכר את חייו "אז בחווה".
מיקי הופיע בסביבה עירונית כבר בשנת 1931 בסרט הקצר "בעיות תחבורה" בו הוא עובד כנהג מונית.
עירו של מיקי הייתה ללא שם עד 1932, כאשר הסיפור ברצועות הקומיקס של מיקי מאוס "The Great Orphanage Robbery" (שוד בית היתומים הגדול) זיהה את שם העיר כ-"Silo Center" (סילו סנטר).
חלק מהסיפורים של פלויד גוטפרדסון פשוט קראו לעיר בשם "Hometown" בעוד סיפורים אחרים של גוטפרדסון השתמשו בשם "Mouseville" (מאוסוויל; 'ville' משמשת לסיומת אופיינית לשמות מקומות בשפה האנגלית).
אבל השם העקבי הראשון לעירו של מיקי הגיע באיטליה בשנות ה-50, שם היא נקראה "Topolinia" (מהמילה האיטלקית Topolino שפירושה הוא 'עכבר קטן' וגם שמו האיטלקי של מיקי).
בשנת 1990 מותג דיסני קומיקס השיקה קומיקס אמריקאי חדש בשם "Mickey Mouse Adventures" ותחילה תכננה להשתמש שם בשם העיר "Mouseville".
אבל עקב השימוש שהיה אז בסרטי מייטי מאוס לעיר בשם Mouseville, השם החדש "Mouseton" (מאוסטאון) נוצר עבור העיירה של מיקי במקום זאת; הן ב-"Mickey Mouse Adventures" והן בהדפסות החדשות העכשוויות של דיסני לסיפורי קומיקס ישנים(1991–1993).
חברת ההוצאה לאור בעבר Gemstone והחברה הנוכחית Boom!
Studios המשיכו את השימוש במאוסטאון משנת 2003 ואילך.
באופן מוזר, בעלת הזכויות הזמנית "Gladstone Publishing" (בין השנים 1993–1999) בדרך כלל השאירה את עירו של מיקי ללא שם, או, לעיתים רחוקות, התייחסה אליה בשם "Duckburg" (דאקברג; בתרגום העברי נקרא תל ברווז), עיר הידועה יותר כעיר הולדתו של דונלד דאק.
מיקום עירו של מיקי הוא בקליסוטה ומיקומו ביחס לדאקברג (הערים נמצאות לא רחוקות אחת מהשנייה) היה נושא להשערות בשלבים מוקדמים, אך טופלו באופן עקבי בפרסומים אמריקאים משנת 2003 ואילך.
בכמה פרסומים ומגזינים של דיסני משנות ה-20 וה-30, מיקי תואר כחי בהוליווד - למרות שלסביבה הכפרית שבסרטים המצוירים ובקומיקס אין הרבה במשותף עם הוליווד האמיתית.
בסרט "מיקי מאוס נוסע ברכבת" (1940) מיקי ופלוטו חיים בעולם האמיתי בעיר ברבנק, קליפורניה, ביתה של אולפני וולט דיסני.
בסדרת משחקי הווידאו "Kingdom Hearts", גם הדמויות מהעיר מאוסטאון וגם הדמויות מהעיר דאקברג חיות בממלכה הנקראת "דיסני טאון" (Disney Town).
הפארקים ואתרי הנופש של וולט דיסני עיצבו את עיר ומקום הולדתו של מיקי כעיר ההנפשה של מיקי.
בסדרת הטלוויזיה "השכונה של גופי" (1992–1993) גופי ופיט חיים בעיירה הבדיונית ספונרוויל.
העיירה מופיעה גם במשחק הווידאו משנת 1993 בעל אותו השם וגם בשני הסרטים המבוססים על הסדרה: "גופי: הסרט" (1995) ו"גופי הולך לקולג'" (2000).
בסדרת הטלוויזיה "מיקי מאוס: הרפתקאות מבולבלות" (2017–2021) הדמויות חיות בעיירה הבדיונית Hot Dog Hills (גבעות הנקניקיות).
עכבר מואנש לבוש לרוב בכפפות, מכנסיים קצרים אדומים ונעליים צהובות.
למרות שבדרך כלל ניתנה לו אישיות צנועה ונעימה, הוא לרוב דמות נלהבת ונחושה, המחפשת הרפתקאות חדשות, התרגשות ומסתורין.
לעיתים קרובות הוא משמש כמנהיג בפועל של חבריו.
הוא הוצג לראשונה בשנת 1928.
מקבילתו הנשית של מיקי, עכברה מואנשת המתוארת בדרך כלל כבת-זוגו שהופיעה לראשונה בשנת 1928. במקור אופיינה כפלאפרית, מיני גילמה לעיתים קרובות את דמות העלמה במצוקה של מיקי.
המקצוע התדיר ביותר שלה בסרטים המצוירים המוקדמים היה מוזיקאית ופזמונאית.
פרה גבוהה ומואנשת המשמשת כחברתה של מיני והוצגה לראשונה בשנת 1927. היא נוטה לרכל ובסרטים המוקדמים שימשה כחיית חווה וגם כדמות מואנשת.
היא ידועה כבת הזוג גם של הוראס הורסקולר וגם של גופי.
סוס גבוה ומואנש שהוא חברו של מיקי מאוס שהופיע לראשונה בשנת 1928. הוא נוטה להתרברב ולמתוח.
לפני הופעתם של דונלד דאק וגופי, הוראס היה הסיידקיק הרגיל של מיקי.
לעיתים תכופות הוא נראה כבן הזוג של קלרבל הפרה.
חיית המחמד של מיקי שהוצג לראשונה בשנת 1930 בתור הכלב של מיני בשם רובר ובשנת 1931 ככלב של מיקי.
בניגוד לגופי המואנש, פלוטו הוא כלב רגיל שהולך על ארבע רגליים וממעט לדבר.
חברו המגושם, המטופש ובעל הכוונות הטובות של מיקי שהוצג לראשונה בשנת 1932. גופי הוא כלב מואנש המועד לתאונות ומפגעים.
בעלילות מסוימות הוא יוצא עם קלרבל הפרה בעוד שבפעמים אחרות הוא מוצג כהורה יחיד.
שמו המקורי היה דיפי דואוג.
חברו קצר המזג של מיקי שהוצג לראשונה בשנת 1934. דונלד הוא ברווז מואנש אשר מתעצבן כשדמויות אחרות לועגות לו ובכלל כשדברים לא הולכים כפי שהוא רוצה.
הוא יוצא עם דייזי דאק והוא דודם של יואי, דואי ולואי.
מקבילתו הנשית של דונלד, ברווזה מואנשת המתוארת בדרך כלל כבת-זוגו שהופיעה לראשונה בשנת 1937. לפעמים היא מתעצבנת על דונלד כשהוא מאבד את העשתונות שלו.
לדייזי יש מזג מסוכן לא פחות, אבל עם הרבה יותר התנהגות מתוחכמת.
היא משמשת גם כחברה הכי טובה של מיני.
אוסוולד הוא ארנב שחור מואנש שהופיע לראשונה בסרט "צרות טרוליות" (1927).
הוא מתואר באופן מטא-בדיוני כ"אחיו" למחצה הגדול של מיקי במשחק הווידאו "Epic Mickey".
זוהי התייחסות לעובדה שאוסוולד היה הכוכב המצויר הראשוני של וולט דיסני לפני יצירתו של מיקי מאוס, למרות שהוא היה בבעלות סרטי יוניברסל באותה תקופה.
ההדחה של דיסני מסדרת אוסוולד בשנת 1928 הובילה ליצירתו של מיקי.
בשנת 2006, חברת וולט דיסני רכשה את הזכויות על אוסוולד, ומאז השתמשה בו בזיכיון משחקי הווידאו "Epic Mickey".
המשחק לא ברור בנוגע להאם מיקי ואוסוולד הם אחים; קריינות הסיום של ין סיד רק קובעת שהקוסם מקווה ששני הגיבורים יחשבו זה על זה כאחים.
קלרה קלאק הופיעה לראשונה בשנת 1934 בסרט "ההתרמה לבית היתומים".
מאז היא הופיעה כדמות חצי רגילה בסרטים המצוירים של מיקי מאוס.
בחוברות הקומיקס היא מוצגת בתור חברתה הטובה של דייזי דאק.
קלרה הייתה חברה בחבורת האסם המקורית של מיקי מאז תחילת הקריירה שלו, אם כי היא נראית לעיתים רחוקות יותר מאשר קלרבל הפרה והוראס הורסקולר.
זוג נשוי של חזירים מואנשים.
פרסי ערך את הופעת הבכורה שלו בשנת 1929 בסרט הקצר "בית האופרי", פטרישיה הופיעה באותה שנה בסרט "השטויות של מיקי", שזו גם הופעתו השנייה של פרסי, והסרט היחיד שבו שתי הדמויות מופיעות יחד.
לאחר הופעתם בסרטים קצרים, הם החלו להופיע בקומיקס, אך שתי הדמויות לא הופיעו שוב בהנפשה עד 1983, בסרט "חג שמח מיקי מאוס", נראים לזמן קצר רוקדים במסיבה של פיזיוויג.
פרסי מופיע במשחק הווידאו "Kingdom Hearts III" משנת 2018, במיני-משחק "Taxi Troubles" (מבוסס על "בעיות תחבורה"), שם הוא אחת הדמויות שעל סורה לאסוף במונית שלו.
עז מואנש, דמות משנה ברצועות הקומיקס של מיקי מאוס בשנות ה-30. גדעון הופיע לראשונה ב-"Mickey Mouse Book No.
1" משנת 1930. המשיך להופיע במספר קומיקסים של דיסני באמריקה ואירופה עד 1938. הוא אופיין בדרך כלל כחקלאי או השריף המקומי.
גדעון נשוי לעיזה מואנשת בשם גרטי (ככל הנראה גרטרוד) שהופיעה בקומיקסים מוקדמים רבים של מיקי מאוס, בעיקר כדמות רקע.
הוא נכלל גם בקידום הפרסומי לסרט ההנפשה הקצר "קונצרט הלהקה" משנת 1935 בתור אחת הדמויות.
בסרט ששוחרר, הוא הוחלף בדמות כלב טרומבוניסט ללא שם.
פלויד גוטפרדסון עשה שימוש קבוע בדמות ברצועות הקומיקס שלו ואמנים מאוחרים יותר "שאלו" את הדמות לפעמים.
פליסיטי פילדמאוס לבית מאוס היא אחותו הגדולה של מיקי ואמם של אחייניו התאומים, מורטי ופרדי.
הדמות הופיעה לראשונה בשנת 1932, בהופעת הבכורה של מורטי ופרדי בקומיקס, שם היא נראית זקנה ולא נאמר שהיא אחותו של מיקי.
ואכן, מיקי מכנה אותה "גברת פילדמאוס" כאילו הייתה מכרה שאינה קשורה אליו, מה שמרמז שמורטי ופרדי מכנים את מיקי "דוד" כסוג של נימוס.
בין השנים 2000 ל-2008 נעשה שימוש חוזר בדמות בשבעה סיפורים, כהמשכיות מחודשת לכמה היבטים תוך הימנעות מהכרזה על הדמות הישנה והחדשה כאותה אחת.
הגלגול החדש הזה נראה צעיר יותר ומזוהה כאחותו של מיקי ונקראת בשם פליסיטי.
בהערות ההפקה נקרא בעלה פרנק פילדמאוס, אם כי הדמות מעולם לא הופיעה בשום סיפור.
מורטימר "מורטי" ופרדיננד "פרדי" פילדמאוס מאוס הם אחייניו התאומים של מיקי.
הם הופיעו לראשונה ברצועת הקומיקס של מיקי מאוס מאת פלויד גוטפרדסון, שכותרתו "האחיינים של מיקי" (1932).
מאז הם הופיעו בקומיקסים רבים בכיכובם של מיקי מאוס ופלוטו.
מורטי ופרדי הוצגו לראשונה כשהם לובשים חולצות, אך ללא מכנסיים או תחתונים.
מאוחר יותר נוספו גם מכנסיים ללבוש האופייני שלהם.
בשנת 1943 פרדי נעלם מרצועת הקומיקס של מיקי מאוס כי גוטפרדסון חשב שהאחיינים יותר מדי דומים.
היו לו תוכניות להחזיר את פרדי מאוחר יותר כעכבר ממושקף, אינטלקטואלי ותולעת ספרים עם מצחייה ומעיל עם ההסבר שהוא לא היה עקב כך שהיה בבית הספר.
עם זאת, גוטפרדסון מעולם לא הספיק להחזיר את פרדי ומורטי נשאר בקומיקס לבד.
מורטי הוצג מדי פעם עם חברו הטוב ביותר אלווין ועם אהובתו מילי, שניהם כלבים מואנשים.
עם זאת, פרדי מעולם לא נעלם מחוברות הקומיקס.
הופעות אחרונות שלהם בקומיקס מציגות את מורטי ופרדי כשחקני כדורגל (מוכשרים מאוד), ואת אמם כתומכת כדורגל.
מדי פעם מורטי ופרדי גם מתעמתים מול היריבים שלהם מלודי, אחייניתה של מיני מאוס וצמד אחייניו התאומים הפרחחים של פיט, פיירינו ופיירטו.
אין לבלבל את מורטי עם השם שהוצע במקור לדמותו של מיקי, "מורטימר מאוס", או יריבו של מיקי בעל השם מורטימר מאוס, או דודה העשיר של מיני, דוד מורטימר.
מורטי הוא דמות שניתן לשחק במשחק הפלייסטיישן 2 "Disney Golf".
בספרי הילדים שהופקו על ידי דיסני לפני מלחמת העולם השנייה, האחיינים נקראו בדרך כלל מורטי ומונטי.
ספרים קודמים מכילים שלושה (או יותר) אחיינים עם שמות שונים, כגון מייסי ומרמדיוק.
בהנפשה, האחיינים של מיקי מופיעים לראשונה בסרט של מיקי מאוס משנת 1933, "עולם הענקים", על אף שהסרט מציג את מיקי עם עד 14 אחיינים בו זמנית.
בשנה שלאחר מכן האחיינים מופיעים שוב ב"גוליבר מיקי".
הסרט הבא, "מכבש הקיטור של מיקי", הוא הראשון שמציג את מיקי עם שני אחיינים בלבד, אשר ניתן להניח שהם מורטי ופרדי, למרות שהם ללא שם בסרט עצמו.
זה היה שנתיים לאחר הופעת הבכורה של התאומים ברצועת הקומיקס.
מורטי ופרדי גם עורכים הופעת קמאו לקראת סוף הסרט "בונים סירה" משנת 1938 ומופיעים שוב בסרט "חג שמח מיקי מאוס" משנת 1983 בתפקידים בהם הם מדברים, אם כי בגילאים שונים כשאחד התאומים לקח על עצמו את התפקיד של טים הקטן.
בשנת 1999 הצמד עורך הופעת קמאו בקטע בעל שני החלקים "מסביב לעולם בשמונים יום" מתוך "יצירות מיקי מאוס", אשר שימש שוב ב"בית העכבר".
הם מופיעים גם בספיישל של הסדרה "מיקי מאוס", "מיקי מאוס וליל כל הקדושים".
למיני הייתה רשימה לא עקבית של אחייניות.
באירופה ובברזיל, לרוב מתוארת אחיינית יחידה, ששמה באופן עקבי מלודיה (מלודי).
היא יצירה של אולפני דיסני מאת ג'ים פלטשר ב1962, שנראה שה"משימה" העיקרית שלה היא לשגע את מורטי ופרדי.
עם זאת, לפחות בסיפור איטלקי או ברזילאי אחד אחר למיני הייתה אחיינית נוספת בשם זיזי (לא ידוע אם זה היה השם של תאומתה של מלודי או סתם שם אחר למלודי).
באמריקה, האחייניות התאומות של מיני הופיעו בשני שמות: מילי ומלודי ופמי ותמי.
למרות שכותב הקומיקסים הללו אינו ידוע, שניהן אוירו על ידי פול מורי, שלעיתים רחוקות עבד עם דמויות שנשאו את אותם שמות גם אם לכאורה היו אותן דמויות.
באיטליה, יש עוד זוג של אחייניות תאומות, לילי וטיני, שנמצאות בשנות העשרה שלהן.
האחייניות המתבגרות הללו עדיין לא הופיעו בקומיקס בארצות הברית.
מדווח כי שם נוסף מיוחס בקומיקס האמריקאי המעניק לאחיינית היחידה של מיני את השם מולי.
סט נוסף של אחייניות מופיע בספר של מיקי מאוס משנות ה-40 כשלישייה המכנות את עצמן "דולי, פולי ומולי", בעוד שאחיינית יחידה המיוחסת למיקי מופיעה בסרט המצויר "גוליבר מיקי" (1934) בשם "מייסי".
בסרטים, ההופעה היחידה האפשרית של אחיינית כלשהי היא ב"חג שמח מיקי מאוס" (1983), שם למיקי מאוס, בתור בוב קרצ'יט, יש בת.
בסרט זה מורטי ופרדי גילמו את שני בניו של קרצ'יט (כולל אחד בתור טים הקטן), ומכיוון שנראה שמלודי הוא השם העקבי ביותר המשמש לכל אחיינית המיוחסת למיני, סביר להניח שזו הייתה מלודי שגילמה את תפקיד בתו של בוב קרצ'יט.
מילי ומלודי מופיעות שניהן בסדרה "הסרטים המצוירים של מיני" בדיסני ג'וניור, ומדובבות על ידי אוואלון רובינס ובעברית על ידי בר פאר ושחר קדוש (מילי) ועדן גמליאל (מלודי).
הדוד מורטימר, שנוצר על ידי וולט דיסני ופלויד גוטפרדסון עבור רצועת הקומיקס, הוא הדוד החוואי של מיני שממנו היא יורשת אחוזה.
הוא הופיע לראשונה בשנת 1930, לאחר מכן, הוא חזר בכמה קומיקסים של מיקי מאוס משנות ה-30, שבהן גוטפרדסון העניק לו מראה שונה באופן ניכר.
הוא הופיע מדי פעם בקומיקס מודרני יותר.
אין לבלבל אותו עם אחד מהאנטגוניסטים של מיקי, שנקרא גם בשם מורטימר מאוס.
אחותו התאומה הצעירה של דונלד ואמם של אחייניו יואי, דואי ולואי, דלה ידועה באישיותה הפחות חמת מזג בהשוואה לדונלד ולרוח ההרפתקאות שלה, וכהרפתקנית נשית.
דלה הופיע לראשונה בשנת 1937.
אחייניו של דונלד שיוצרים מעשי קונדס שמרגיזים את דונלד בעל המזג המפורסם.
הם הופיעו לראשונה בשנת 1937.
דודו העשיר של דונלד שהוא הברווז העשיר בעולם.
הוא מתגורר בעיר דאקבורג והוא ממוצא סקוטי.
סקרוג' הופיע לראשונה בשנת 1947.
דודו האקסצנטרי של דונלד שהוא מדען מתמחה, מרצה ופסיכיאטר.
הוא הוצג בשנת 1961, כחלק מספיישל הטלוויזיה של וולט דיסני ב-NBC.
שלושת האחייניות של דייזי שהן המקבילות הנשיות של יואי, דואי ולואי.
הן נקראות על שם החודשים אפריל, מאי ויוני.
בסדרה Legend of the Three Caballeros הן עוזרות לדונלד ולשני חבריו.
הוא גיבור סדרת הטלוויזיה "השכונה של גופי", הסרט באורך המלא "גופי: הסרט" וההמשכון שלו "גופי הולך לקולג'".
הוא גם הופיע בכמה רצועות קומיקס, רובן מבוססות על סדרת הטלוויזיה.
חתול מואנש גדול עם עודף משקל הידוע גם בשמות פיט רגל-עץ או פיט השחור בין היתר.
הוא דמות האנטגוניסט החוזר ביותר בסיפורי מיקי מאוס.
הוא הוצג לראשונה בשנת 1925 בתור דוב.
דמותו נעה בין פושע קשוח לאיום מוסרי, בהתאם להקשר, ומשמשת או כאויבו המושבע של מיקי או כפשוט מטרד.
בעלילות רצועות קומיקס ישנות הוא צורף לעוד דמות נוספת, סילבסטר שיסטר, לפני שהתפתח לנבל הראשי.
בסדרת הטלוויזיה "השכונה של גופי" ובעיבודים הקולנועיים שלאחר מכן, הוא מתואר כחברו ושכנו הנצלני של גופי.
אויב מסתורי של מיקי מאוס אשר לובש סדין שחור על כל הגוף.
דמותו נוצרה בשנת 1939 ברצועת הקומיקס של פלויד גוטפרדסון, והפך לדמות חוזרת בקומיקס האירופאי, שם הוא אחד מאויביו המושבעים של מיקי, השני לפיט.
נעשה בו שימוש חוזר, אם כי במידה פחותה, בקומיקס אמריקאי.
גרסה שונה ומפלצתית של הדמות, המכונה "צל הכתם", משמשת כאנטגוניסט של משחק הווידאו "Epic Mickey".
הוא מעדיף להיות המוח המאיים מאחורי הקלעים, אשר מושך בחוטים וזומם תוכניות, על פני עיסוק במעשי פשיעה פיזיים.
הוא משתמש בתחפושות כדי לשטות במיקי מאוס ובמשטרה, לפעמים אפילו מופיע ממש מולם מבלי שישימו לב אליו.
כאשר הוא נמלט מהמקום, הוא משאיר לעיתים סימן מסחרי מעין "כרטיס ביקור" - גיליון נייר לבן ועליו כתם שחור של דיו.
ללא מסכה, לפנטום הכתם יש פנים כחושות עם אף ארוך ושפם ארוך ודק - לא שונה מוולט דיסני עצמו.
הוא ופיט לפעמים יריבים מרים, שכן שניהם רוצים להיות מוכרים בתור הפושע בעל המוח הגאוני הגדול ביותר בעיר, ולהפיק את מרב הכסף מהעסק.
עם זאת, בכמה עלילות הם נראים משתפים פעולה זה עם זה.
הוא ערך את הופעת הבכורה שלו בהנפשה בפרק בסדרת הטלוויזיה "אגדות ברווזים", מאוחר יותר הופיע באתחול של הסדרה כאנטגוניסט חוזר.
הוא גם מופיע כאנטגוניסט בסדרת הטלוויזיה "יצירות מיקי מאוס" והספין-אוף שלה "בית העכבר".
הוא ערך הופעת קמאו בפרק אחד של סדרת הטלוויזיה "מיקי מאוס".
חתול נבל מואנש המוצג כבחור כפרי קשוח השיכור לעיתים ויריבו של מיקי מאוס.
שמו משחק מילים באנגלית למילה "catnip" (נפית החתולים, מין של הצמח נפית).
הוא ערך את הופעת הבכורה שלו בסרט ההנפשה הקצר "בית האופרי" (1929), שבו התחזה לנחש עבור פעולת היפנוט נחשים - ממשיך לעשן את המקטרת שלו תוך כדי.
שתי ההופעות הבאות שלו בהנפשה הגיעו גם הן בשנת 1929, עם "כאשר החתול איננו" ו"נער הקרנבל".
האחרון הציג את הרגלו להתעלל פיזית במיקי.
הוא לפעמים מוטעה בתור פיט.
הוא הופיע שוב בשנת 1931 ברצועת הקומיקס של מיקי מאוס בעיתון.
נעשה בו גם שימוש ברצועות הקומיקס המיוצרות בבריטניה לרגל יום השנה של מיקי מאוס.
הדמות נעלמה במהירות והופיעה רק בקומץ של הופעות קומיקס מאז אמצע שנות ה-30.
בשנת 2018 דמותו הופיעה במשחק הווידאו "Kingdom Hearts III", במיני-המשחק "נער הקרנבל" עם מראה הלקוח מהסרט הקצר בעל אותו השם.
עכבר גבוה מואנש שמוצג לראשונה בסרט הקצר "יריבו של מיקי" (1936), כמתחרה של מיקי על אהבתה של מיני.
בקומיקס, שמו של מורטימר שונה לזמן קצר ל-Montmorency Rodent (מבוטא Rodawn כשהוא מעמיד פנים שהוא צרפתי), בניסיון להבדיל בינו לבין הדוד של מיני שהיה קיים באותה העת, אך השם החדש לא דבק.
יריבו של מיקי נקרא שוב מורטימר בקומיקס מאוחרים יותר.
בשנה שבה הופק "יריבו של מיקי", פלויד גוטפרדסון השתמש בדמות גם כאנטגוניסט באחד מקווי העלילה של הקומיקס.
בסדרות ההנפשה "יצירות מיקי מאוס" ו"בית העכבר", מורטימר, בתור יריבו של מיקי, מדובב על ידי מוריס לאמרץ', שעושה חיקוי מוגזם של ג'ון לוביץ.
בתור הבוס של מיני בסרט "מיקי מאוס: היה היה בחג המולד", הוא דובב על ידי ג'ף בנט (ובדיבוב העברי על ידי יהויכין פרידלנדר).
בשנת 2006 הוא הופיע בקמאו ללא דיבור בפרק "יום ההולדת של מיני" שבסדרת הטלוויזיה "מועדון החברים של מיקי מאוס", שם הוא נראה יושב מתחת לעץ ומנגן בגיטרה.
בשנת 2013 הוא הופיע בפרק נוסף של הסדרה, "הרפתקת על", בתור נבל שם הוא מתכוון לכווץ את המועדון (מדובב על ידי לאמרץ' ובדיבוב העברי על ידי גלעד קלטר).
בשנת 2015 דמותו ערכה הופעת קמאו באחד מפרקי הסדרה "הסרטים המצוירים של מיני".
בסדרה "מיקי מאוס" מורטימר הופיע בפרקים "לא", בדיבובו של פול ראדיש, ו"פיט דחוי", בו בנט שיחזר את תפקידו כמורטימר.
הוא גם הופיע בסדרת הטלוויזיה "מיקי מאוס: הרפתקאות מבולבלות" בתור מורטי מק'קול בפרק "גופי הנועז" ולאמרץ' שב לדבב את הדמות.
בשנת 2020 בנט חזר שוב לדבב דמותו בסדרה "העולם המופלא של מיקי מאוס", בה הופיע בפרק "נושא הכלים האמיץ הקטן" כהאביר סר מורטימר.
לאמרץ' שוב דיבב את הדמות בשנת 2022 כאשר היא הופיעה בפרק "אולי אני מבוך" מהסדרה "מיקי מאוס: כייף של בית" אם כי התנהגותו הייתה חביבה יותר.
הדוקטור המטורף (ידוע גם בשם ד"ר XXX) הוא מדען מטורף אנושי המשמש כאנטגוניסט נדיר של מיקי.
הוא הופיע לראשונה בסרט הנושא את שמו, בו הוא ניסה לנתח את פלוטו על ידי הצמדת גופו לזו של תרנגולת; כל הרצף הזה התברר כחלום.
דמותו ערכה הופעת קמאו בסרט הקצר משנת 1989 "Tummy Trouble", בכיכוב הדמויות הראשיות של "מי הפליל את רוג'ר רביט", שם הוא נראה בתמונה על הקיר בחדר בית החולים.
הוא מופיע כאנטגוניסט בכמה משחקי וידאו, בהיותו האויב הבוס ב-"Mickey Mania" משנת 1994, האויב המרכזי ב-"Epic Mickey" וההמשך שלו "Epic Mickey 2", ואויב במיני-משחק ב-"Kingdom Hearts III".
ענק שהופיע בסרטים המצוירים של דיסני "מיקי ואפון הקסם" (מתוך הסרט "חופשי ומאושר", בדיבובו של בילי גילברט ובדיבוב העברי יובל זמיר) ו"חג שמח מיקי מאוס" (בדיבובו של ויל ראיין).
הוא גם הופיע בסדרות "בית העכבר" ו"מועדון החברים של מיקי מאוס".
הוא חזק להפליא, מפגין כוחות קסם מדהימות כמו מעוף, אי-נראות ושינוי צורה.
למרות זאת, הוא מצטייר כלא בוגר ומטופש, לאור חיבתו לצעצועים וחוסר יכולתו לבטא מילים מסוימות.
במילים אחרות, הוא הרבה יותר טיפש מהענק המקורי עליו הוא מבוסס מסיפור העם "ג'ק ואפון הפלא".
ב"מיקי ואפון הקסם", וילי משמש כנבל העיקרי.
בעוד שב"חג שמח מיקי מאוס", הוא מתואר באור הרבה יותר חיובי, מגלם את התפקיד של רוח חג המולד של ההווה שעוזרת להראות לאבנעזר סקרוג' (הדוד קמצוץ) את טעות דרכיו.
בשנת 1988 הוא ערך קמאו קצר בסרט "מי הפליל את רוג'ר רביט" על כרזה באולם קולנוע בעיר המצוירים.
וילי הוא גם דמות חוזרת מינורית בסדרת הילדים "מועדון החברים של מיקי מאוס", אשר שם הוא חבר של מיקי.
הסמורים הם דמויות שהופיעו לראשונה במקטע "הרוח בערבי הנחל", מתוך הסרט "הרפתקאות איכבוד ומר טוד" (1949), שם הם פועלים כאנטגוניסטים של הסיפור על ידי הולכת שולל את הדמות הראשית (מר קרפד) בכך שמכרו לו מכונית גנובה.
לאחר מכן, הם הפכו לדמויות חוזרות בהפקות סרטי הנפשה של דיסני הקשורות למיקי וחבריו.
בדרך כלל הם מוצגים כסמורים חומים רזים הלובשים סוודר, מכנסיים וכובע.
סמור מופיע בתור שודד בסרט הקצר משנת 1952 בכיכובו של גופי, "How to Be a Detective".
ב"חג שמח מיקי מאוס" (1983), שני סמורים מופיעים כקברנים בבית הקברות, טומנים את אבנעזר סקרוג' (סקרוג' מקדאק) ועושים צחוק מהעובדה שאף אחד לא בא להיפרד ממנו.
ב"מי הפליל את רוג'ר רביט" (1988) חמישה סמורים המבוססים חלקית על אלה של "הרוח בערבי הנחל", עם מראה ואישיות שונים זה מזה, יוצרים את מה שמכונה "משטרת המצוירים", אשר משמשים כנבלים המשניים של הסרט תחת הנהגתו של השופט דום.
בסרט "בן המלך והעני" (1990), הסמורים מופיעים כשומרים מלכותיים, הפועלים כנבלים המשניים לפי פקודות קפטן המשמר (פיט).
בסדרת הטלוויזיה "אגדות ברווזים", שני סמורים מופיעים בפרק אחד בתור עושי דברו של פלינטהארט גולמגולד, ושני סמורים נוספים מאוסטרליה מופיעים בפרק אחר.
בסדרה "בונקרס" (1993), סמור עורך הופעת קמאו בפרק אחד כחשוד במסדר זיהוי, בעוד שבפרק אחר לסמור בשם וואקי יש תפקיד בולט יותר כנבל הראשי של הפרק, בעל מראה שמזכיר יותר את הסמורים מ"מי הפליל את רוג'ר רביט".
בסדרה "יצירות מיקי מאוס" סמור מופיע כמתווך שמוכר בית מכני מודרני למיקי.
הסמורים מופיעים במספר פעמים בסדרה "בית העכבר" כשכמה מהם מופיעים עם מראה ומקצוע שונים, כמו אחד שמתפקד כמנהלו של דונלד, או אחר שעובד כמוכר בחנות גבינות.
בסדרה "העולם המופלא של מיקי מאוס", הסמורים מופיעים בפרק "בוקרי הגבינה" כשודדים שעובדים עבור פיט.
בסדרה "מיקי מאוס: כייף של בית", סמור ממין נקבה בשם וויזלין (בדיבובה של ג'ניפר לואיס ובדיבוב העברי תמי ברק) אשר משמשת כנבלית חוזרת, בהיותה מנהיגה של שני סמורים נוספים בשם צ'יזל (ריצ'רד קיינד ובדיבוב העברי אורי זלצמן) וסניזל (ברוק פאוול ובדיבוב העברי דן קיזלר).
במשחק הווידאו "Mickey Mania", סמורים מופיעים כאויבים ברמה המבוססת על "בן המלך והעני", כאשר חלקם זורקים סכינים ואחרים יורים חיצים.
הסמורים משמשים בתור האויבים העיקריים במשחק "Mickey's Speedway USA", חוטפים את פלוטו כדי לגנוב את הצווארון מצופה היהלומים שעליו, ואז מיקי וחבורתו יוצאים להרפתקה מסביב לעולם כדי למצוא את הסמורים ולהציל את פלוטו, עד אשר האפילוג של המשחק בו הסמורים נעצרים.
במשחק ההרפתקאות משנת 2001, "Mickey Saves the Day", כמה סמורים מופיעים כתומכיו של פיט בתוכניתו להיות ראש העיר, עובדים עבורו כשוטרים או מאבטחים.
צמד טמיאסים שלעיתים תכופות מעוללים צרות לפלוטו ודונלד.
זוג המכרסמים הופיע לראשונה בשנת 1943.
חתול המחמד של מיני שהופיע לראשונה ב-1940 בסרט ההנפשה "פינוקיו" של דיסני.
לפעמים הוא מסתדר עם פלוטו.
כלב בולדוג אפור ואויבו של פלוטו.
הוא הופיע לראשונה בסרט "צרות עד העצם" (1940) שבו פלוטו מנסה לגנוב את העצם שלו.
מאז בוץ' משמש כדמות עוינת בסרטים של פלוטו.
לפעמים, הוא מתחרה בפלוטו על חיבתה של דיינה התחש.
הבעלים שלו מעולם לא הופיע בסרטים הקצרים, אבל בסדרה "מועדון החברים של מיקי מאוס", הבעלים האמיתי שלו מתגלה כפיט, אויבו המושבע של מיקי.
כלבה פקינזית המשמשת ככלבת המחמד של מיני ומושא אהבתו של פלוטו.
הופעתה הראשונה הייתה בשנת 1933 בסרט "אהבת נעורים".
בסרט "Pluto's Quin-puplets" משנת 1937, לה ולפלוטו אפילו יש חמישה גורים ביחד.
אחד מהם נקרא בסופו של דבר פלוטו הצעיר.
בשנת 1939, הופיעה בסרטים "תערוכת הכלבים" ו"מסיבת ההפתעה של מיקי".
מאוחר יותר, פיפי הוחלפה בדיינה התחש כחברתו של פלוטו ובפיגארו כחיית המחמד של מיני.
פיפי נעלמה מסרטי ההנפשה אבל היא הופיעה במרצ'נדייזינג של דיסני בתור הכלבה של מיני.
בשנת האחרונות דמותה שבה להנפשה בסדרות "מיקי מאוס", בפרק "אתה, אני ופיפי", "העולם המופלא של מיקי מאוס", בפרק "קשה לבליעה", ו"צ'יפ ודייל: החיים בפארק", בפרקים "צריך שניים כדי להסתבך", "הסנאים נופשים" ו"כלב בבית".
כלבת תחש המופיעה כחברתו של פלוטו למרות שלפעמים היא יוצאת גם עם בוץ' הבולדוג.
היא הופיעה לראשונה בסרט "ההולך בשנתו" (1942)ששם היא מוצגת בתור אמא למספר גורים, כשהיא לוקחת את העצם של פלוטו, והוא לוקח אותו בחזרה, בהמשך הוא נותן לה את העצם כשהוא סהרורי, וכשהוא מתעורר הוא לוקח את העצם חזרה מתוך מחשבה שהיא לקחה אותו.
ב"הכלב המחזר" (1945), כשהיא נכלאת במכלאת כלבים, פלוטו מציל אותה, הופך לגיבור שלה והשניים מתחילים לצאת.
בסרטים מצוירים אחרים כמו ב"כלב הפלא" (1950), השניים מנהלים זוגיות נוספת, לעיתים קרובות עם בוץ' הבולדוג כיריבו של פלוטו.
הופעה מאוחרת יותר שלה היא בסדרה "בית העכבר".
כלב ים שמופיע בקרקס, חוף הים, גן חיות, הקוטב הצפוני ובמקומות נוספים.